एलएलबी फाइनल ईयर की छात्रा खुश्बू दुकान पर करती है पिता की मदद भी
दुकानपर कचौडियां निकालने में भी हिचक नहीं
चित्तौड़गढ़| कोईकाम छोटा या बड़ा नहीं होता। दादाजी लड़का लड़की में भेद नहीं समझते थे तो फिर मैं किसी कार्य को करने में पीछे क्यों रहूं। इसलिए पढ़ाई के साथ पिता की कचोरी-नाश्ते की दुकान पर उनका पूरा हाथ बंटाती हूं। यह कहना है शास्त्रीनगर निवासी 23 वर्षीय खुश्बू वर्मा पुत्री ओमप्रकाश का। एलएलबी फाइनल ईयर की छात्रा खुश्बू के अनुसार दादाजी स्व. भूरालाल वर्मा कहते थे कि लड़का-लड़की में कोई अंतर नहीं हाेता है और कोई काम छोटा-बड़ा नहीं है। इसे अंगीकार किया। दो साल पहले तक दादाजी के साथ ऐसे ही दुकान पर आती थी। उनके निधन के बाद पापा की तबियत खराब रहने लगी। भाई मुंबई में है। इसलिए मैं दुकान पर आकर जरूरत के अनुसार सपोर्ट करती हूं। पढ़ाई भी करती हूं। कचोरी या मसाला बनाना या उसे कड़ाई में तलकर बाहर निकलना, काउंटर देखना सभी कार्य कर लेती हूं। लेबर नहीं आते तो किचन को भी देख लेती हैं। खुश्बू ने कहा कि आज महिलाओं या लड़कियाें के लिए कोई काम अछूता नहीं है।
hin_Deva hin_Deva hin_Deva